Mourinho er ekki sterkur á straujárninu.vísir / getty Jose Mourinho , stjóri Tottenham , hefur varið þá ákvörðun sína um að hafa ákveðið að búa á hóteli er hann stýrði Manchester United . Margir gagnrýndu ákvörðun Portúgalans að vera á hóteli á þeim tíma sem hann var með Manchester United en hann lifði allan tímann á Lowry hótelinu í borginni . „ Ég hefði verið ósáttur ef ég hefði þurft að búa í mínu húsi . Ég hefði þurft að þrífa , ég vil ekki gera það . Ég hefði þurft að strauja , ég veit ekki hvernig á að gera . Ég hefði þurft að elda ; ég hefði eldað egg og pylsur því það er eina sem ég kann , “ sagði Mourinho léttur í gær . „ Ég bjó í frábærri íbúð . Þetta var ekki bara herbergi . Þetta var mitt allan tímann . Þetta var ekki þannig að eftir viku þurfti ég að yfirgefa herbergið . Nei , þetta var mitt . Ég skildi allt eftir þarna ; tölvuna , bókina , sjónvarpið . Þetta var herbergi með : komdu með kaffi latte , takk eða ég vil ekki fara niður í mat , komiði með matinn upp . “